Vegard Skånland

Vegard Skånland (født 9. september 1923 i Trondenes, død 30. mai 1998) var en norsk filolog og professor i middelalderlatin ved Universitetet i Bergen.

Vegard Skånland var sønn av skoledirektør Peder Skånland (1885–1958) og Margit Maurstad, og bror av økonomen Hermod Skånland (1925–2011). Han ble student i 1943 og studerte ved Universitetet i Oslo. Her var han elev av Eirik Vandvik, professor i middlelalderlatin. Etter Vandviks død ga han ut dennes Latinske dokument til norsk historie i 1959. Fra 1957 til 1962 var han redaktør for «Ordbok for den norske middelalderlatinitet». Han ble universitetsstipendiat i 1963 og tok doktorgraden i 1969 med en avhandling om Den eldste norske provinsialstatutt. I 1970 ble han utnevnt til professor i middelalderlatin ved Universitetet i Bergen.

Eksterne lenker
 «SKÅNLAND VEGARD» i Hvem er Hvem? 1973

Kategori:Norske filologer
Kategori:Professorer ved Universitetet i Bergen
Kategori:Personer fra Harstad kommune
Kategori:Fødsler i 1923
Kategori:Dødsfall i 1998